പുരാവസ്തു തട്ടിപ്പ്: മോന്സണ് മാവുങ്കലിനെതിരായ പരാതി പ്രമുഖ നടന് ഇടപെട്ട് പിന്വലിപ്പിക്കാന് ശ്രമം കൊച്ചി: പുരാവസ്തു വില്പനക്കാരന് എന്ന വ്യാജേന കോടികളുടെ തട്ടിപ്പ് നടത്തിയ മോന്സണ് മാവുങ്കലിനെതിരായ പരാതി പിന്വലിപ്പിക്കാന് നടന് ബാല ഇടപെട്ടുവെന്ന റിപ്പോര്ട്ടുകളാണ് പുറത്ത് വരുന്നത്. മോന്സണിന്റെ മുന് ഡ്രൈവര് അജി നെട്ടൂര് നല്കിയ പരാതി പിന്വലിപ്പിക്കാനാണ് ബാല ഇടപെടല് നടത്തീയിരിക്കുന്നത്. അജിയും ബാലയും തമ്മിലുള്ള ഫോണ് സംഭാഷണം പുറത്തുവന്നു. മോന്സണ് മാവുങ്കലിന്റെ ഉറ്റ സുഹൃത്തുക്കളില് ഒരാളാണ് ബാല. ഈ ഒരു ബന്ധത്തിന്റെ പുറത്താണ് ബാല വിഷയത്തില് ഇടപെട്ടത്. തന്നെ ഒരു സഹോദരനായിട്ടാണ് കാണുന്നതെങ്കില് മോന്സണിനെതിരായ പരാതി പിന്വലിക്കണമെന്ന് ബാല പറയുന്നുണ്ട്. അജിക്കെതിരായ കേസുകള് ഒഴിവാക്കാന് താന് പറഞ്ഞിട്ടുണ്ടെന്നും സ്നേഹത്തോടെ മുന്നോട്ടു പോകണമെന്നും ബാല പറയുന്നുണ്ട്. പത്ത് വര്ഷക്കാലം മോന്സണ് മാവുങ്കലിന്റെ ഡ്രൈവറായിരുന്നു അജി നെട്ടൂര്. ഇദ്ദേഹത്തിന്റെ സുഹൃത്തിനെ മോന്സണ് തട്ടിപ്പിനിരയാക്കിയതോടെയാണ് ഇരുവരും തമ്മില് പ്രശ്നങ്ങള് ഉടലെടുത്തത്. തുടര്ന്ന് അജിയെ ജോലിയില് നിന്ന് പിരിച്ചുവിടുകയും പൊലീസില് പരാതി നല്കുകയും ചെയ്തു. പൊലീസിന്റെ ഭാഗത്തു നിന്നുള്പ്പെടെ അജിക്ക് പീഡനമേല്ക്കേണ്ടി വന്നു. ഇതിന് പിന്നാലെ മോന്സണിനെതിരെ അജിയും പരാതി നല്കി. ഇതോടെയാണ് ബാലയുടെ ഇടപെടല്. Tags Crime Bala Latest News. Kerala Archaeological scam Monson Manguval shortlink